Diari Oficial de la Generalitat Valenciana


Sumari del DOGV 5655, del 07-12-2007 (2007/14149)

ORDRE de 14 de juny de 2007, de la Conselleria de Territori i Habitatge, per la qual s'aprova la fitació parcial de l'assagador Reial d'Hórtola, al seu pas pel terme municipal de Requena (subtram III: des de la carretera CV-425 fins al barranc Abrevador de los Rabadanes), i de l'assagador Reial de Castella al terme municipal de Cortes de Pallás al llarg del mateix recorregut, a la província de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5655

Data del DOGV
:   07-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/14347


Data del document
:   14-06-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Descriptors 

:   * Requena
    * Cortes de Pallás
    * via rural
    * ramat

ORDRE de 14 de juny de 2007, de la Conselleria de Territori i Habitatge, per la qual s'aprova la fitació parcial de l'assagador Reial d'Hórtola, al seu pas pel terme municipal de Requena (subtram III: des de la carretera CV-425 fins al barranc Abrevador de los Rabadanes), i de l'assagador Reial de Castella al terme municipal de Cortes de Pallás al llarg del mateix recorregut, a la província de València. [2007/14554]  
Vist l'expedient de fitació parcial del camí ramader assagador Reial d'Hórtola al seu pas pel terme municipal de Requena (subtram III: des de la carretera CV-425 fins al barranc Abrevador de los Rabadanes), i de l'assagador Reial de Castella al seu pas pel terme municipal de Cortes de Pallás al llarg del mateix recorregut, instruït per la Direcció General de Gestió del Medi Natural de la conselleria de Territori i Habitatge, a fi de consolidar el caràcter de domini públic d'aquest.  
Vist que en data 23 de desembre de 2002 (BOE 22.01.2003), es va subscriure conveni entre el Ministeri de Medi Ambient i la conselleria de Medi Ambient de la Generalitat Valenciana, per a l'execució del projecte de delimitació, fitació i senyalització dels camins ramaders del corredor de la Vall del Cabriol - Albufera de València (ramal meridional) als termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dosaguas, Tous, Catadau, Alfarp, Carlet, l'Alcúdia, Algemesí, Guadassuar, Albalat de la Ribera i Sueca.  
Vist que mitjançant una resolució de 7 de juliol de 2003 de la conselleria de Territori i Habitatge, es va autoritzar l'inici dels expedients de delimitació dels terrenys dels camins ramaders inclosos en el conveni subscrit en data 23 de desembre de 2002 (BOE 22.01.2003), entre el Ministeri de Medi Ambient i la conselleria de Medi Ambient de la Generalitat.  
Vist que mitjançant l'Ordre de 20 de juny de 2005, de la conselleria de Territori i Habitatge de la Generalitat Valenciana, es va aprovar el delimitació parcial del camí ramader assagador Reial d'Hórtola al seu pas pel terme municipal de Requena (subtram III: des de la carretera CV-425 fins al barranc Abrevador de los Rabadanes), i de l'assagador Reial de Castella al seu pas pel terme municipal de Cortes de Pallás al llarg del mateix recorregut, província de València, i es va acordar la pràctica de la fitació i que aquesta ordre aprovatòria va aparéixer publicada en el Diari Oficial de la Comunitat Valenciana núm. 5049, de data 14 de juliol de 2005.  
Vist que la delimitació aprovada s'ajusta a la classificació dels camins ramaders del terme municipal de Requena, aprovada per Ordre ministerial de 20 d'octubre de 1971, i a la classificació dels camins ramaders del terme municipal de Cortes de Pallás, aprovada per Ordre ministerial de data 17 de febrer de 1975.  
Atés que les operacions de fitació parcial de l'assagador Reial d'Hórtola al seu pas pel terme municipal de Requena (subtram III: des de la carretera CV-425 fins al barranc Abrevadero de los Rabadanes), i de l'assagador Reial de Castella al seu pas pel terme municipal de Cortes de Pallás al llarg del mateix recorregut, van tenir lloc el dia 18 d'octubre de 2005, segons el que s'ha anunciat en el Diari Oficial de la Comunitat Valenciana núm. 5089, de data de 9 de setembre de 2005, i el que s'ha notificat als limítrofs i als organismes interessats.  
Atés que dins del període d'exposició pública i de tràmit d'audiència a què va ser sotmés l'expedient de fitació del camí ramader assagador Reial d'Hórtola al seu pas pel terme municipal de Requena (subtram III), i de l'assagador Reial de Castella al seu pas pel terme municipal de Cortes de Pallás al llarg del mateix recorregut, no es va presentar cap al·legació a la referida proposta de fitació.  
Atés que la Direcció General de Gestió del Medi Natural proposa l'aprovació de la fitació d'acord amb els termes que figuren en l'expedient.  
Vist l'informe de l'Àrea Jurídica de la conselleria de Territori i Habitatge.  
Atés que s'han complit en l'expedient els tràmits assenyalats per la Llei 3/1995, de 23 de març, de camins ramaders, i la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Atés el que disposa el Decret 8/2004, de 3 de setembre, del president de la Generalitat, mitjançant el qual s'assignen competències a la Presidència i a les conselleries amb competències executives, i en la Llei 14/2003, de 10 d'abril, de patrimoni de la Generalitat Valenciana, correspon a la conselleria de Territori i Habitatge l'aprovació de la fitació dels camins ramaders.  
ORDENE  
Article 1  
Aprovar la fitació parcial de l'assagador Reial d'Hórtola al seu pas pel terme municipal de Requena (subtram III: de la carretera CV-425 fins al barranc Abrevadero de los Rabadanes) al seu pas pel terme municipal de Requena i l'assagador Reial de Castella al seu pas pel terme municipal de Cortes de Pallás, al llarg del mateix recorregut), les característiques del qual són les següents:  
Nom: assagador Reial d'Hórtola i assagador Reial de Castella  
Terme municipal: Requena i Cortes de Pallás  
Marge fitat: ambdós  
Amplària: legal de 75 metres  
Tipus de fites: hi ha fites de primer ordre i fites de segon ordre.  
Característiques de les fites: les fites estan fabricades de ciment pòrtland gris amb armadura abuixardades a cinc cares, amb forma troncopiramidal. Les dimensions de les fites són: la base superior és de 20x15 cm i la base inferior és de 30x20 cm, i l'altura de les fites de primer ordre és de 110 cm i la de les fites de segon ordre de 70 cm. En la base superior de cada fita estan gravades les lletres RN (inicials de red nacional) i a la cara frontal VP (inicials de via pecuària), amb les lletres pintades de negre.   
Contra aquesta ordre, que posa fi a la via administrativa, pot interposar-se recurs potestatiu de reposició en el termini d'un mes, comptador des de l'endemà de la publicació en el Diari Oficial de la Comunitat Valenciana, davant del conseller de Territori i Habitatge, o ser impugnat directament davant de l'ordre jurisdiccional contenciós administratiu (art. 116 de la Llei 30/1992, de règim jurídic de les administracions públiques i del procediment administratiu comú) sense perjudici que els interessats puguen interposar qualsevol altre recurs que estimen procedent.  
València, 14 de juny de 2007  
El conseller de Territori i Habitatge.  
ESTEBAN GONZÁLEZ PONS